ປະຊາຊົນທີ່ຮັກເພດດຽວກັນ ຈະຈັດການເດີນສວນສະໜາມ ເພື່ອສະເຫຼີມສະຫຼອງ Pride Month 
ເດືອນແຫ່ງຄວາມພາກພູມໃຈຂອງຄົນຮັກເພດດຽວກັນ ຫຼື Pride Month ແມ່ນຈະຖືກສະເຫຼີມໃນທົ່ວສະຫະລັດ. 
ເດືອນນີ້ເປັນເດືອນພິເສດສຳລັບຊາວ LBGTQ ຫຼືຄົນຮັກເພດດຽວກັນ, ເພາະວ່າມັນເປັນເດືອນທີ່ພາກພູມໃຈໃນການເປັນໂຕຂອງເຂົາເຈົ້າເອງ ຫຼືເອີ້ນວ່າ Pride Month ໃນວັນເສົາມື້ອື່ນທີ 11 ມິຖຸນານີ້ຈະມີການເດີນສວນສະໜາມຂອງບັນດາຜູ້ຮັກເພດດຽວກັນຢູ່ທີ່ເຂດ ໂມເຊກ, ເມືອງແຟແຟັກສ໌, ລັດເວີຈິເນຍ ພິທີດັ່ງກ່າວຈະມີຄົນທີ່ຮັກເພດດຽວກັນຈຳນວນຫຼວງຫຼາຍອອກມາເຕົ້າໂຮມກັນ ແລະ ສະແດງສິດທິ ແລະ ຄວາມຄິດຄວາມເຫັນຂອງເຂົາເຈົ້າໃນການມີສ່ວນຮ່ວມຢູ່ສັງຄົມ ນອກຈາກນັ້ນກໍຈະມີປະຊາຊົນທົ່ວໄປເຂົ້າຮ່ວມເພື່ອໃຫ້ການສະໜັບສະໜູນຕໍ່ເຂົາເຈົ້າ ຄົນລາວຄົນນຶ່ງທີ່ຈະໄປງານດັ່ງກ່າວໄດ້ເວົ້າຕໍ່ພວກເຮົາວ່າ “ຂະນ້ອຍບໍ່ແມ່ນຄົນຮັກເພດດຽວກັນແຕ່ຂະນ້ອຍມີໝູ່ຮັກທີ່ເປັນແນວນັ້ນຄົນນຶ່ງ ພວກເຮົາຈະໄປຮ່ວມການເດີນສວນສະໜາມນຳກັນ ຂະນ້ອຍສະໜັບສະໜູນເຂົາເຈົ້າເພາະວ່າເຂົາເຈົ້າກໍແມ່ນຄົນຄືກັນກັບພວກເຮົາໝົດທຸກຄົນ ພວກເຂົາມີສິດທີ່ຈະເຮັດທຸກຢ່າງ ແລະ ການປະກອບສ່ວນຂອງເຂົາເຈົ້າໃນສັງຄົມ ຂະນ້ອຍຢາກໃຫ້ເຂົາເຈົ້າຖືກຍອມຮັບໃນສັງຄົມ ຖ້າທຸກຄົນເປີດໃຈຮັບເອົາເຂົາເຈົ້າ ຊີວິດຂອງເຮົາກໍຈະມີແຕ່ສິ່ງດີໆເຂົ້າມາ ” ເດືອນແຫ່ງຄວາມພາກພູມໃຈຂອງຄົນຮັກເພດດຽວກັນ ຫຼື Pride Month ແມ່ນຈະຖືກສະເຫຼີມໃນທົ່ວສະຫະລັດ ຢູ່ຕາມບ້ານເຮືອນຂອງປະຊາຊົນຈະມີທຸກສີຮຸ້ງປັກຢູ່ໜ້າບ້ານຂອງເຂົາເຈົ້າ ແລະ ຢູ່ຖະໜົນທີ່ສຳຄັນກໍຈະມີການທາສີຮຸ້ງໃສ່ພື້ນຖະໜົນ ໃນວັນພະຫັດຂອງອາທິດໜ້າ ພວກເຮົາຈະມີການສຳພາດກັບຄົນລາວທີ່ຮັກເພດດຽວກັນໃນລາຍການຊຸມຊົນຊາວໃນຕ່າງແດນມາສະເໜີທ່ານ, ກະລຸນາຕິດຕາມຮັບຟັງ